‎(ซีรีส์จาก NETFLIX)
‎ความเดิมตอนที่แล้วใน เจ้าชายมังกร
‎"ในความมืด จงมองดาวที่ตกจากฟ้า"
‎แคลลัม ข้ารู้ว่าเจ้าเจ็บปวดที่ข้าจากไป
‎แต่จะเป็นอะไรไหมถ้าข้าขออยู่ด้วย
‎จะเปิดดักแด้ได้ต้องใช้ไม้เท้าของท่าน
‎ข้ามศพข้าไปก่อนเถอะ
‎ฟัลเกอร์…
‎ด้วยลมหายใจเฮือกสุดท้าย…
‎ของข้า
‎(เล่มที่ 4 โลก ‎บทที่ 4 โลกที่แปลกตา)
‎ไม้เท้าแห่งซีอาร์ดถูกขโมยไป
‎ข้าเกรงว่านี่หมายความได้แค่อย่างเดียว
‎ดาวที่ตกจากฟ้ากลับมาแล้ว
‎ไม่นะ
‎อะไรนะ
‎หน้านั้น นั่นใช่…
‎นั่นคือไอบิส ผู้วิเศษเผ่าท้องฟ้าผู้เก่งกาจ
‎เจ้าสู้เคียงข้างเขาที่สตอร์มสไปร์ ลืมได้ไง
‎ข้าไม่ได้ลืม แค่ไม่มั่นใจชื่อ
‎เจ้าคงรู้ชื่อนะถ้าไม่หายหน้าไปตั้งสองปี
‎แคลลัม
‎อะไร ก็มันจริง
‎ก็คงงั้น
‎ราชาเอซแร็น ขอบใจ ‎ที่เชิญเรามาเยี่ยมราชอาณาจักร
‎แต่เกรงว่าข้าจะต้องกลับอาณาจักรข้าแล้ว
‎เดี๋ยว อย่าเพิ่งไปเลยนะ
‎ถ้าดาวที่ตกจากฟ้าจะเป็นภัยต่อทั้งโลก
‎งั้นนี่เป็นโอกาสที่เราจะได้แก้ปัญหาด้วยกัน
‎ราชาหนุ่ม ข้าซาบซึ้งที่ท่านออกตัวเช่นนั้น
‎แต่คำเตือนของไอบิสเร่งด่วนมากมิอาจรีรอ
‎ข้าจะพาซิมกลับไปเดี๋ยวนี้
‎ข้าเข้าใจ
‎ซิม หายไปไหนแล้ว
‎เมื่อกี้ยังอยู่เลย
‎ช่วงนี้เขาเอาแต่ใจมาก
‎ซิม แม่รู้นะว่าเจ้าได้ยิน
‎ได้เวลากลับบ้านแล้ว!
‎เขาอยู่ไม่ไกล ข้าจะไปตามเขากลับมา
‎เจ้าน่าจะ…
‎เจ้าน่าจะเก็บไว้กับตัวไปก่อนนะ
‎ก็ได้
‎เราควรไปพักผ่อนได้แล้ว
‎ยามรุ่งสาง เราจะร่ายคาถาเพื่อเปิดดักแด้
‎เปลวไฟส่งวิญญาณที่ลุกโชนในความมืด…
‎ขอนำทางนางผ่านค่ำคืน
‎ไฟ
‎ไฟ!
‎ห้ามจุดไฟ เดี๋ยวค่ายก็ไฟไหม้หมดหรอก
‎ไม่เป็นไร
‎เจ้าต้องกลับบ้านไปกับท่านแม่เจ้า ‎เจ้าก็รู้ว่าข้าอยู่กับเจ้าเสมอ
‎ข้าเสียใจที่ท่านต้องไปแล้ว
‎ข้าอยากให้มีหนทาง ‎ที่เราจะรวมพลังและเป้าหมาย
‎เพื่อเผชิญหน้าภัยนี้ด้วยกันได้
‎ราชาเอซแร็น อาจพอมีหนทาง
‎ไปกับนางสิ
‎แต่คาทอลิสต้องการข้า
‎ตอนนี้โลกต้องการท่าน
‎สภาสูงดูแลประชาชนได้ หม่อมฉันสัญญา
‎เจ้าพูดถูก อาณาจักรมีผู้ดูแลที่ดี
‎เอซแร็น กระหม่อมทำอะไรมาให้
‎ทาร์ตเยลลี่แบบใหม่
‎แต่แทนที่จะใส่เยลลี่
‎กระหม่อมใส่ของเหลวสีน้ำตาลที่คิดค้นขึ้นมา
‎กระหม่อมเรียกมันว่าทาร์ตโคลนน้ำตาล
‎เจ้าแน่ใจเหรอว่าโคลนน้ำตาลนี่อร่อย
‎นี่จะไม่เหมือนครั้งที่เจ้าทำขนมปังพิลึกๆ
‎ที่เบทชอบอยู่คนเดียวใช่ไหม
‎อ้อ หมายถึงกรัมเพอร์นิคเคิลเหรอ
‎ไม่ใช่ๆ
‎กระหม่อมสัญญา โคลนสีน้ำตาลนี่อร่อยเลิศ
‎เรย์ล่า รออะไรอยู่ล่ะ
‎ข้าไม่รู้ว่า…
‎เจ้าอยากให้ข้าไปด้วยไหม
‎เราขาดเจ้าไม่ได้ ปีนขึ้นมาเลย
‎เดี๋ยว
‎ขอแวะแป๊บนึง ไอบิสพูดว่า "ดาวที่ตกจากฟ้า"
‎ข้ามีของที่อาจสำคัญ
‎มันคือกระจก
‎ซอเร็น ช่วยหน่อยนะ
‎ถ้าเขาจะไปเอากระจก ‎งั้นข้าขอแวะหยิบแปรงสีฟัน
‎ดับไฟซะ เดี๋ยวทั้งค่ายก็ไฟไหม้กันพอดี
‎เจ้าเป็นใคร
‎มนุษย์มีสิทธิ์อะไรมาสั่งข้า
‎ข้าเป็นสถาปนิกที่ออกแบบค่ายนี้ ‎แล้วข้าก็สร้างค่ายครึ่งหนึ่งกับมือ
‎ห้ามจุดไฟอย่างเด็ดขาด
‎แม่ข้าละโลกไปวันนี้
‎นี่คือเปลวไฟส่งวิญญาณของแม่
‎มันต้องเผาไหม้ตลอดทั้งคืนเพื่อที่ยามเช้า
‎วิญญาณของแม่จะได้กลับไปสู่สุริยะ
‎- ห้ามเผาไฟไหนตลอดทั้งคืนเด็ดขาด ‎- ข้าขอร้อง
‎ข้าสัญญาว่าจะไม่มีประกายไฟทั้งนั้น
‎ข้าจะอยู่เฝ้าจนถึงรุ่งสาง
‎ไม่ได้!
‎เจ้าจะเสี่ยงชีวิตของทุกคน ‎แค่เพราะเชื่อเรื่องงมงายไม่ได้
‎นั่นไง กระจก
‎ข้ารู้จักกระจกนั่นดี
‎พ่อข้าหมกมุ่นกับมันมาก
‎"ในความมืด จงมองดาวที่ตกจากฟ้า"
‎ข้าคิดว่ากระจกบานนี้ ‎ต้องเกี่ยวข้องกับที่ความชั่วร้ายจะกลับสู่โลกแน่ๆ
‎เราต้องเอามันไปสตอร์มสไปร์ด้วย
‎แคลลัม ข้ารู้นะว่าเจ้าชอบเวทมนตร์
‎แต่ระวังด้วยล่ะ เพราะว่า
‎มันเปลี่ยนคนได้
‎มา พอนับสามเจ้าก็ช่วยยกนะ
‎ซอเร็นมีแหล่งกำเนิดดั้งเดิมของตัวเอง
‎เรียกว่ากล้ามเนื้อ
‎เบ่งสิโอ้
‎ใช่ไหม เหมือนที่เจ้าร่ายคาถาไง
‎เดี๋ยวก่อน เกือบลืมเบทไปเลย
‎เบท เจ้าน่ารักที่สุด
‎โอเค พร้อมแล้ว
‎ดาวที่ตกจากฟ้าที่กำลังจะกลับมาเนี่ย
‎ถ้าเขาเป็นดาวที่ตกจากฟ้า
‎เคยมีตอนที่เขาเป็นแค่ดาวบนฟ้าไหม
‎เขามีชื่อว่าอาราวอส
‎และใช่ เขาเคยเป็นดวงดาว
‎เอลฟ์สตาร์ทัช
‎เป็นหนึ่งในผู้ยิ่งใหญ่ ‎เป็นที่เคารพรักของทุกหมู่เหล่า
‎จนกระทั่งเราได้ค้นพบการทรยศที่แอบแฝงมานาน
‎เมื่อหลายร้อยปีที่แล้ว ‎ก่อนที่อาวิแซนดัมจะเป็นราชามังกร
‎ราชินีมังกรลูน่า เทเนบริสสิ้นพระชนม์อย่างลึกลับ
‎ลูน่าไร้ซึ่งผู้สืบทอดที่เหมาะสม
‎พญามังกรตนอื่นๆ สู้กันอย่างดุเดือด ‎ว่าใครควรขึ้นครองบัลลังก์ต่อไป
‎ขณะที่ความขัดแย้งยุ่งเหยิง ‎เลยเถิดไปสู่ความรุนแรงอันเลี่ยงไม่ได้
‎ผู้นำเอลฟ์เผ่าเปลวสุริยะผู้ยิ่งใหญ่ ‎ราชินีอะดิตี้ได้เข้าไปเป็นตัวแทนสันติภาพ
‎พญามังกรไว้วางใจ ‎ผู้นำที่ทรงปัญญาและมีเมตตาผู้นี้
‎และยินยอมที่จะรับฟังคำตัดสินของนาง
‎แต่ก่อนที่นางจะนำความสงบสุขมาสู่โลก
‎ราชินีอะดิตี้ก็ได้หายตัวไป
‎ความวุ่นวายและความสับสนปะทุขึ้น ‎และเซเดียกำลังล่มสลายเพราะสงคราม
‎เพราะชาวเอลฟ์คิดว่ามังกรปลงพระชนม์ราชินี
‎แต่ความจริงมาจากแหล่งที่นึกไม่ถึง
‎เด็กสาวเผ่าพันธุ์มนุษย์ ‎ได้ไปค้นพบความลับสำคัญในประวัติศาสตร์
‎จอมหลอกลวงอันตรายถูกเปิดเผย
‎เขาคือผู้ยิ่งใหญ่คนหนึ่ง
‎เอลฟ์สตาร์ทัช อาราวอส
‎นานนับพันปี
‎ที่อาราวอสคอยชักใยอยู่เบื้องหลัง ‎เหมือนคนเชิดหุ่น
‎ทุกวิกฤตหนักที่โลกเผชิญ
‎ซึ่งดูเหมือนจะเป็นผลงาน ‎ของผู้นำที่ชาญฉลาดและทรงอำนาจ
‎แต่ในแต่ละครั้ง
‎ที่แท้แล้วเป็นอาราวอสที่คอยเป่าหูพวกเขา
‎ข้าขอโทษ
‎ก็แค่…
‎เมื่อวานเป็นวันที่ยากที่สุดในชีวิตข้าเลย
‎ข้าฆ่าคน
‎เขาเป็นผู้วิเศษ
‎เอลฟ์เผ่าปีกนภา
‎แล้วเขาจะปลิดชีวิตคลอเดีย ข้าไม่มีทางเลือก
‎ข้ารักลูกสาวของท่านมาก
‎ดูนางหลับสิ สวยไร้ที่ติ
‎ข้าพร้อมทำทุกอย่างเพื่อปกป้องครอบครัวเสมอมา
‎ไม่ว่าจะอันตรายหรือต่ำทรามเพียงไร
‎แต่ในช่วงเวลาเหล่านี้ ‎เราจะมีความเจ็บปวดเคล้าความรัก
‎ในนามของความรัก
‎เราอาจทำสิ่งที่เลวร้ายให้อภัยไม่ได้
‎จนเราไม่มีวันให้อภัยตัวเอง
‎ขอร้องล่ะ
‎ข้าต้องทนอยู่กับมันยังไง
‎ข้าต้องทำยังไงกับความรู้สึกนี้
‎ข้าจะสอนวิธี
‎ดี ขอร้องล่ะ ข้าต้องรู้ให้ได้
‎ตั้งสติ
‎โธ่ พวกเอลฟ์เนรคุณ ‎พวกมนุษย์เรามาช่วยเจ้าสร้างตัวใหม่นะ
‎ดับไฟซะ ดับไฟ
‎ข้าดับไฟไม่ได้ บอกไปแล้วไง
‎ถ้าไม่ยอมดับเอง งั้นข้าจะดับให้
‎อะไร
‎- เสียงอะไร ‎- ผู้บัญชาการ ควันไฟ
‎- นี่มันแย่มาก ‎- เอาเลย สาดน้ำเลย
‎ใครก็ได้ไปห้ามที
‎มีเรื่องอะไรกัน
‎ถ้าผู้นำพวกนี้ฉลาดนัก
‎ทำไมถึงหลงเชื่อคำเป่าหูของคนชั่วร้ายล่ะ
‎อาราวอสสามารถให้สิ่งที่พวกเขาต้องการมาก
‎อาราวอสจะเลือกใช้
‎คนที่มีจิตใจแน่วแน่และเด็ดเดี่ยว
‎แต่มีความหลงใหล ‎กระหายอยากในเวทมนตร์
‎อาราวอสเสนอหนทาง ‎สู่ความลับอันยิ่งใหญ่ของจักรวาลให้พวกเขา
‎ผู้วิเศษ
‎ใช่ ผู้วิเศษเป็นเหยื่อของเขา
‎แล้วท่านทำอะไร ยับยั้งเขาได้ยังไง
‎เอลฟ์สตาร์ทัชไม่ใช่ศัตรูธรรมดาทั่วไป
‎ศัตรูของเราเป็นสิ่งมีชีวิตจากสวรรค์เบื้องบน
‎มีพลังลึกลับมหาศาล
‎แม้หลังจากที่ข้ากับอาวิแซนดัม
‎ได้สร้างพันธมิตรกับพญามังกรตนอื่นๆ
‎เราก็ไม่อาจเสี่ยงเผชิญหน้าโดยตรง
‎เราต้องเอาชนะอาราวอสด้วยอุบายเดียวกัน
‎เราจะปล่อยให้เขารู้ไม่ได้ ‎ว่าเรารู้ถึงความผิดของเขา
‎เราต้องวางกลอุบายและหลอกจอมหลอกลวงผู้นี้
‎เพื่อที่ในเวลาที่เหมาะสม เขาจะประมาท
‎และเราจะขังเขาไว้ตลอดกาล
‎ได้มีการสร้างคุกวิเศษขึ้น
‎เพื่อกักขังวายร้ายคนนี้ชั่วกัปชั่วกัลป์
‎พลังส่วนหนึ่งของมันคือไม่มีใครรู้ว่าคุกอยู่ที่ไหน
‎พญามังกรแต่ละตนมีเบาะแส
‎ชิ้นส่วนปริศนาหนึ่งชิ้น
‎แต่ไม่มีใครรู้ทั้งหมด
‎อาวิแซนดัมได้รับคันฉ่องต้องมนตร์
‎เพื่อจะได้จับตาดูอาราวอส
‎เฝ้าว่าเขายังถูกกักขังไร้ทางสู้อยู่เช่นเดิม
‎สตอร์มสไปร์ เรามาถึงแล้ว
‎มีคนอยู่บนยอดด้วย
‎ไม่นะ
‎เรามาช้าไป
‎เขาตายแล้ว
‎ไอบิสเป็นมากกว่าผู้วิเศษที่เก่งกาจ
‎เขาเป็นเพื่อนที่ดี
‎การสูญเสียไอบิสเป็นเรื่องน่าเศร้า
‎แต่โลกจะต้องเผชิญกับ ‎ความเศร้าโศกและสูญเสียอีกมาก
‎หากเราไม่ยับยั้งอาราวอส
‎เรียบร้อย
‎คันฉ่องของอาวิแซนดัมไปอยู่ในมือเจ้า
‎คันฉ่องแปลว่ากระจกใช่มะ งั้นก็ใช่
‎ลอร์ดวีเร็นขโมยมา
‎ข้าเพิ่งรู้ตอนนี้ว่ามันคืออะไร ‎หรือเป็นของใครมาก่อน
‎คันฉ่องนี้มีมนตร์สะกด
‎และเชื่อมเข้ากับกระจกที่เหมือนกัน ‎ในเรือนจำวิเศษ
‎เมื่อไม่มีแสงใดไปต้องกระจก ‎มันจะกลายเป็นหน้าต่างใส
‎ที่มองเข้าไปยังคุกแห่งนั้น
‎มีเหตุผลมากเลย
‎"ในความมืด จงมองดาวที่ตกจากฟ้า"
‎ตื่นเร็วชาวขี้เซา เช้าแล้ว
‎ซึ่งหมายความว่าได้เวลาร่ายคาถา!
‎คาถาต้องใช้แสงแรก ‎ของดวงอาทิตย์เพื่อเปิดดักแด้
‎ดังนั้นเตรียมตัวให้พร้อม
‎พระอาทิตย์ขึ้นแล้ว
‎มันจะไม่มืดพอจะมองผ่านกระจก
‎แสงแดดนิดๆ หน่อยๆ ไม่เป็นปัญหาหรอก
‎โวคาเร นิมบัม
‎ได้ผลด้วย
‎ก็ข้าเป็นมังกรพายุ
‎ถ้าไม่ได้ผลคงน่าเป็นห่วง
‎พ่อ เราจะไม่มีเวลาแล้วนะ
‎คาถานี้ต้องใช้แสงแรกของดวงอาทิตย์
‎ไม่ใช่แสงที่สอง ที่สาม หรือที่สี่
‎แสงแรก
‎งั้นข้าร่ายเอง
‎ไม่เคยรู้มาก่อนเลยว่าทำงั้นได้ด้วย
‎คลอเดียนางเชี่ยวชาญ…
‎เงียบกันหน่อยสิ ข้าต้องร่ายคาถา
‎แคลลัม
‎ซูเบอา เจ้าไม่แก่ลงเลยนะ
‎ยังสาวยังสวยน่าขย้ำ ‎เหมือนวันที่เจ้าหักหลังข้าอยู่เลย
‎เสียใจด้วยที่ได้ข่าวว่า ‎สหายของเจ้าต้องตายจากไปก่อนวัยอันควร
‎นี่เหรอเหล่านักรบที่เจ้าไปเกณฑ์มายับยั้งข้า
‎ก็แค่พวกเด็กน่าสมเพช
‎ราชาเด็กขี้แย
‎ทำงานใหญ่เกินตัว
‎และเขาก็รู้ตัว
‎มือสังหารเผ่าเงาจันทราผู้…
‎จริงเหรอเนี่ย
‎ไม่กล้าฆ่าคนงั้นเหรอ
‎ลูกชายผู้น่าผิดหวัง
‎ที่พ่อคิดว่าเขาไม่น่าเกิดมาเลย
‎โอ๊ย
‎แล้วก็คนโปรดของข้า มนุษย์ผู้วิเศษ
‎ถูกความมืดทำให้แปดเปื้อนไว้แล้ว
‎และถูกลิขิตให้เดินเข้ามาอยู่ในกำมือข้า
‎เวลาของข้ามาถึงแล้ว
‎ข้าจะกลับมาสู่โลกนี้ ยังไงก็เลี่ยงไม่ได้
‎แคลลัม!
‎โธ่ แคลลัม
‎คำบรรยายโดย นันทวัน ริดเดล